宿沁州怀吴铜川通政
凌晨涉野流，?岈入涧口。林深长木魈，堠古立土偶。霜叶得红梨，风条惜黄柳。岁物森怆怀，关山郁回首。地闻叔向贤，村云徐绩后。旧迹渺犹存，遗风啬而厚。悬崖人散居，营窟老相守。华榱及鼎肉，萧然此安有。仁里铜川子，洁清吾所友。夙欢结同心，离居念分手。重为京雒游，然诺应无负。独觉感异方，乡心乱已久。
主题：思乡
情感：哀伤、想家